|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ**  **ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΔΗΜΟΣΙΟΥ ΤΟΜΕΑ**  **ΔΙΕΥΘΥΝΣΗ ΔΙΑΧΕΙΡΙΣΗΣ**  **ΑΝΘΡΩΠΙΝΟΥ ΔΥΝΑΜΙΚΟΥ**  **ΤΜΗΜΑ ΠΕΙΘΑΡΧΙΚΗΣ ΕΥΘΥΝΗΣ ΚΑΙ ΔΕΟΝΤΟΛΟΓΙΑΣ**  Ταχ. Δ/νση : Βασ. Σοφίας 15  Τ.Κ. 106 74 Αθήνα  Τηλέφωνο : 213 1313336, 3337, 3340, 378  Fax : 213 1313389  Email : hrm@ydmed.gov.gr | **ΑΝΑΡΤΗΤΕΑ**  **Αθήνα, 17 Δεκεμβρίου 2018**  **Αριθμ. Πρωτ.:**  **ΔΙΔΑΔ/Φ.69/ 98/ 38803**  **ΠΡΟΣ :**  **Όπως πίνακας αποδεκτών**  **Με ηλεκτρονικό ταχυδρομείο** |

**ΘΕΜΑ: Τροποποίηση της αριθ. ΔΙΔΑΔ/Φ.53/1379/οικ.4727/19.02.2008 (Β’ 315) υπουργικής απόφασης «Καθορισμός υποχρεώσεων των υπαλλήλων που τελούν σε άδεια υπηρεσιακής εκπαίδευσης».**

Στο πλαίσιο της ανάγκης προστασίας του θεμελιώδους δικαιώματος των υπαλλήλων στη διαρκή εκπαίδευση και αξιοποίησής αυτής στη συνέχεια μέσω και της δυνατότητας συμμετοχής των υπαλλήλων στο Ενιαίο Σύστημα Κινητικότητας, με την αριθ. ΔΙΔΑΔ/Φ.53β/687/43403/22.11.2018 (Β’ 5441) Κοινή Απόφαση των Υπουργών Εσωτερικών και Διοικητικής Ανασυγκρότησης (ΑΔΑ: 9ΦΝΛ465ΧΘΨ-ΒΦΑ), αντικαταστάθηκε η παρ. 7 της αριθ. ΔΙΔΑΔ/Φ.53/1379/οικ.4727/19.02.2008 (Β΄ 315) υπουργικής απόφασης «Καθορισμός υποχρεώσεων των υπαλλήλων που τελούν σε άδεια υπηρεσιακής εκπαίδευσης» ως εξής:

«*7. Η υποχρέωση υπηρέτησης του υπαλλήλου στο Δημόσιο ή σε Ν.Π.Δ.Δ. για χρονικό διάστημα ίσο με το τριπλάσιο του χρόνου της άδειας υπηρεσιακής εκπαίδευσης που του έχει χορηγηθεί, δύναται να εκπληρωθεί σε οποιαδήποτε υπηρεσία του Δημοσίου ή Ν.Π.Δ.Δ. και όχι απαραιτήτως στην υπηρεσία που χορήγησε την άδεια στον υπάλληλο. Κατ’ εξαίρεση, το προσωπικό των Ο.Τ.Α. α΄ βαθμού υποχρεούται να υπηρετήσει το εν λόγω χρονικό διάστημα στον οικείο Ο.Τ.Α. από τον οποίο έλαβε την άδεια*».

Ειδικότερα, μετά την ως άνω τροποποίηση, με την οποία καταργείται το τρίτο εδάφιο της παρ. 7 της αριθ. ΔΙΔΑΔ/Φ.53/1379/οικ.4727/19.02.2008 (Β΄ 315) υπουργικής απόφασης, η υποχρέωση υπηρέτησης των υπαλλήλων στο Δημόσιο ή σε Ν.Π.Δ.Δ. για χρονικό διάστημα ίσο με το τριπλάσιο του χρόνου της άδειας υπηρεσιακής εκπαίδευσης που του/της έχει χορηγηθεί, δύναται πλέον να εκπληρωθεί **και για τους/τις υπαλλήλους των Ο.Τ.Α. β’ βαθμού, των Ν.Π.Δ.Δ. και των ανεξάρτητων αρχών** σε οποιαδήποτε υπηρεσία του Δημοσίου ή Ν.Π.Δ.Δ. και όχι απαραιτήτως στην υπηρεσία που χορήγησε την άδεια στον/στην υπάλληλο.

Οι αποδέκτες της παρούσας εγκυκλίου παρακαλούνται να την κοινοποιήσουν, με κάθε πρόσφορο τρόπο, στους/στις υπαλλήλους και σε όλους τους φορείς που υπάγονται ή εποπτεύονται από αυτούς.

Η Διεύθυνση Προσωπικού Τοπικής Αυτοδιοίκησης του Υπουργείου Εσωτερικών παρακαλείται για την κοινοποίηση της παρούσας στους ΟΤΑ β’ βαθμού.

Η παρούσα εγκύκλιος έχει αναρτηθεί στην ιστοσελίδα του Υπουργείου Διοικητικής Ανασυγκρότησης, [www.minadmin.gov.gr](http://www.minadmin.gov.gr), στη διαδρομή «Διοικητική Ανασυγκρότηση – Ανθρώπινο Δυναμικό – Κώδικας Δημοσίων Υπαλλήλων».

|  |
| --- |
| **Η ΥΠΟΥΡΓΟΣ**  **ΜΑΡΙΑ – ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ** |

**ΠΙΝΑΚΑΣ ΑΠΟΔΕΚΤΩΝ (με ηλεκτρονικό ταχυδρομείο):**

1. Όλα τα Υπουργεία, Διευθύνσεις Διοικητικού/Προσωπικού
2. Γενικές και Ειδικές Γραμματείες Υπουργείων, Δ/νσεις Διοικητικού /Προσωπικού
3. Γενικές και Ειδικές Γραμματείες, Διευθύνσεις Διοικητικού/Προσωπικού
4. Όλες τις Αποκεντρωμένες Διοικήσεις, Διευθύνσεις Διοικητικού/Προσωπικού
5. Όλες τις Ανεξάρτητες Αρχές
6. Νομικό Συμβούλιο του Κράτους
7. Γενική Γραμματεία Πρωθυπουργού
8. Υπουργείο Εσωτερικών, Διεύθυνση Προσωπικού Τοπικής Αυτοδιοίκησης, [info@ypes.gr](mailto:info@ypes.gr), για κοινοποίηση της εγκυκλίου στους ΟΤΑ β΄ βαθμού.
9. ΑΔΕΔΥ

**ΚΟΙΝ.: (με ηλεκτρονικό ταχυδρομείο):**

1. Όλα τα Υπουργεία

-Γραφεία Υπουργών, Υφυπουργών, Αναπληρωτών Υπουργών

-Γραφεία Γενικών, Ειδικών και Αναπληρωτών Γραμματέων

2. Όλες τις Γενικές/Ειδικές Γραμματείες

-Γραφεία Γενικών/Ειδικών Γραμματέων

3. Όλες τις Αποκεντρωμένες Διοικήσεις

-Γραφεία Συντονιστών Αποκεντρωμένων Διοικήσεων

**Εσωτερική Διανομή:**

* Γραφείο Υπουργού
* Γραφείο Γενικού Γραμματέα
* Γραφεία Προϊσταμένων Γενικών Διευθύνσεων
* Διεύθυνση Διοικητικών Υπηρεσιών, για ενημέρωση των υπαλλήλων του Υπουργείου
* [webupload@ydmed.gov.gr](mailto:webupload@ydmed.gov.gr), για ανάρτηση στην ιστοσελίδα του Υπουργείου, στη διαδρομή «Διοικητική Ανασυγκρότηση – Ανθρώπινο Δυναμικό – Κώδικας Δημοσίων Υπαλλήλων».